### | | | | --- | --- | | | | | --- | | **Byråd** 29. oktober 2019 Sagsnr. 710-2018-53196 Dok.nr. 710-2019-216472 Sagsbehandler DPPBOE | | 163.                Genåbning af stationen i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Vejloven |

###

**SAGENS INDHOLD**

Byrådet skal i denne sag tage stilling til anlægsbevilling
samt placering og erhvervelse af de nødvendige arealer til en stationsforplads
i [adresse].

Folketingets forligskreds bag aftalen om ’Bedre og
billigere kollektiv trafik’ har 20. februar 2019 besluttet at afsætte i alt
34,5 mio. kr. til den såkaldte ’grundløsning’ for anlæg af stationer i
[adresse] og Stilling.

Banedanmarks grundløsning i [adresse] omfatter etablering
af to nye 90 meter lange og 2,5 meter brede sideperroner samt adgange til
perronerne fra hhv. [adresse] og [adresse]. Dette arbejde finansieres af det
beløb, som Staten har afsat til genåbning af stationen.

[adresse] vil skulle finansiere og anlægge alle
øvrige faciliteter i forbindelse med stationen, herunder en stationsforplads
med parkering til biler og cykler. Den eksisterende gangtunnel under banen
bibeholdes som den eneste stiforbindelse på tværs af banen.

Banedanmark har i marts 2019 påbegyndt projekteringen af
[adresse] med henblik på at kunne ekspropriere arealer til stationen i
forbindelse med elektrificeringsprojektet for banestrækningen [adresse] –
James Lauridsen.

Banedanmark forventer at udføre perronanlæg m.v. i
[adresse] i løbet af sommeren og efteråret 2021, så stationen kan tages i brug
i december 2021.

**VURDERING**

Teknik og Kultur vurderer, at etablering af en
stationsforplads med parkeringspladser til cykler og biler kan gennemføres
inden for den ramme på 5,5 mio. kr., som indgår i budgetaftalen for Budget
2019-22 til medfinansiering af stationsprojektet.

Mere end 85 % af indbyggerne i [adresse] bor nord for
banen, så Teknik og Kultur vurderer, at det giver mest værdi, hvis
stationsforpladsen placeres på denne side af banen i tilknytning til den nye
perron.

For passagerer, som kommer kørende til stationen fra andre
byer, er placeringen af forpladsen nord for banen enten en fordel eller kun en
mindre ulempe i forhold til en placering syd for banen.

Genanvendelse af den eksisterende gangtunnel, som har
forholdsvis stejle og dermed ikke særlig handicapvenlige ramper, betyder, at
det for rejsende, der er særligt gangbesværede, kan være nødvendigt at benytte
stationerne i Langå eller Hadsten. Banedanmark har vurderet, at en ny perronbro
med elevatorer og trapper koster ca. 24,4 mio. kr., hvilket ikke er muligt at
etablere inden for den økonomiske ramme til projektet.

Etablering af den skitserede forplads kræver erhvervelse af
de to ejendomme [adresse] 3A, som er beliggende nord for banen.
Banedanmark har vurderet, at jernbaneloven ikke giver hjemmel til
ekspropriation til stationsforpladsen, hvorfor ekspropriation skal foretages af
Favrskov Kommune efter vejlovens bestemmelser.

**INDDRAGELSE**

Teknik og Kultur har været i dialog med ejerne af de to
ejendomme nord for banen. Der er i begge tilfælde tale om udlejningsejendomme,
og ejerne stiller sig umiddelbart positive for et salg på
ekspropriationslignende vilkår.

Der afholdes 7. oktober 2019 en workshop for borgerne i
[adresse] forud for udarbejdelsen af ”Helhedsplan for [adresse]”. Genåbningen
af stationen indgår som et element heri.

**ØKONOMI**

Byrådet har Budget 2019-2022 aftalt, at Favrskov Kommune
vil bidrage med op til 5,5 mio. kr. i medfinansiering til etableringen af et
trinbræt i [adresse]. På den baggrund er der til budgetprocessen for B2020-23
udarbejdet et anlægsforslag (A-224) med et rådighedsbeløb på 3 mio. kr. i 2020
og 2,5 mio. kr. i 2021.

De 5,5 mio. kr. skal anvendes til planlægning og erhvervelse
af de nødvendige arealer samt til anlæg af en stationsforplads med tilhørende
parkeringspladser. Da forpladsen bør stå færdig, når selve stationen er
etableret ultimo 2021, skal arbejdet igangsættes hurtigst muligt. Der søges
derfor om anlægsbevilling på 5,5 mio. kr. finansieret af rådighedsbeløbet fra
anlægsforslag A-224.

**INDSTILLING**

Direktøren for Teknik og Kultur indstiller til Byrådet:

1.     At
stationsforpladsen placeres nord for banen, som vist på bilag.

2.
At der gives en anlægsbevilling på 5,5
mio. kr. finansieret af det afsatte rådighedsbeløb i anlægsforslag A-224, som
indgår i materialet til Budget 2020-23.

3.
At Teknik og Kultur bemyndiges til at
igangsætte en ekspropriationsproces for at erhverve de nødvendige arealer til
stationsforpladsen.

**BESLUTNING**

***Teknik- og Miljøudvalget, 10. oktober 2019:***

Fraværende:Ingen

Indstilles godkendt.

***Økonomiudvalget, 21. oktober 2019:***

Fraværende:Valdemar Klausen

Indstilles godkendt.

**Bilag**

|  |  |
| --- | --- |
| Laurbjerg Station Nørregade skitse | 710-2019-183371 |